tomron87/hebrew-wikipedia-sentences-corpus huggingface dataset:
טענה זו מגיעה מהנחת יסוד אותה אבן ח'לדון חולק עם כלכלנים מודרניים, לפיה "העבודה היא המקור לכל רווח ומהותו האמיתית", שכן ללא העבודה, לא יהא ניתן לגרום לייצור עודף, המוביל לרווח עבור בעלי העסקים, ולעושר של קהילות המייצרות מעבר לצרכן.
בנוסף, אבן ח'לדון גרס כי כוחות מקרו כלכליים כגידול אוכלוסין, פיתוח הון אנושי ושינוי טכנולוגי משפיעים על התפתחות הכלכלה, כאשר רווחה כלכלית גורמת להמשך גידול האוכלוסייה.
בכך, אבן ח'לדון יוצר קישור ראשוני לתקופתו בין שינויים פוליטיים לבין תנודות כלכליות, הן בהיצע והן בביקוש.
אבן ח'לדון מציג במוקדימה את המושג הידוע כיום כעקומת לאפר, לפיו העלאת מיסים תגדיל בתחילה את הרווח מהם, אך בהמשך רווח המדינה יפגע, כיוון שהמיסוי הגבוהה יגרום לירידה במוטיבציה של בעלי העסקים לייצר.
לטענתו, בשלביה הראשוניים של התפתחות התודעה הקיבוצית, המיסוי מועט אך מוביל לרווח רב.
בהמשך, בעקבות התנתקות המלכים מן החברה השבטית, צורכם במותרות עולה, וכך גם המיסים.
בשלב זה, פעילותם היצרנית של בעלי העסקים יורדת, שכן הרווח שלהם הולך וקטן ביחס למיסוי הגדל, ונוצר משבר כלכלי בלתי נמנע.
המוקדימה מהווה טקסט יסודי במדעי ההיסטוריוגרפיה, ההיסטוריה התרבותית, והפילוסופיה של ההיסטוריה.
כבר בהקדמת החיבור, אבן ח'לדון יוצא כנגד ההיסטוריונים המלקטים עובדות שהגיעו לאוזניהם, ללא כל ביקורת או הבנה של הנסיבות המשתנות מתקופה לתקופה.
לתפיסתו, מהות מדע ההיסטוריה היא הבדלה בין עובדה לבדייה, תוך שאיפה להסבר מדויק של שורשי האומות, דרכי התהוותן, והסיבתיות שמאחורי העובדות.
אבן ח'לדון מניח כי כלל הפעילות האנושית קורה כחלק ממכלול בעל חוקים רציונליים, דרכם ניתן לפרש עובדות קונקרטיות.
על כן, מתקיימת השקה בין הפילוסופיה לבין ההיסטוריה, ועל ההיסטוריון לפעול תוך שימוש בעקרונות רציונליים.
בנוסף, עליו להכיר בהבדלים התרבותיים שבין העבר להווה - ולהיות בעל ניסיון בנושאים בהם הוא דן.
בשל כך, אבן ח'לדון נחשב להוגה הראשון שמכיר בהטייה מערכתית כפוגעת בחקר ההיסטורי.
על כן, הוא מבקר היסטוריונים המגזימים בנתונים מספריים, על מנת ליצור מצג שווא סנסציוני של העבר על חשבון העובדות.
אקדמיה הוא מועדון כדורגל רוסי מהעיר טוליאטי, שהוקם בשנת 1991. בשנת 2012 פורק אך הוקם מחדש ב-2015.
המועדון נוסד בשנת 1991 בשם "לאדה" דימיטרובגרד.
בשנים 1997—1998 נקרא לאדה-גראד ובשנת 1999 לאדה-סימבירסק.
בשנת 2000 התאחד המועדון עם קבוצת "אנרגיה" אוליאנובסק בשם "לאדה-אנרגיה".
בשנים 2003-2007 הוא נקרא לאדה-SOK וקריליה סובייטוב-SOK.
לאחר עונת 2007, השחקנים וצוות המאמנים עברו למועדון טוליאטי ובתחילת 2010 התמזג עם טוליאטי והקבוצה עברה לבסוף למחוז סמרה.
כל הכדורגלנים של "אקדמיה" הוכשרו במרכז הכדורגל "אקדמיית הכדורגל על שם יורי קונופלב".
האקדמיה אירופיאה (בלטינית Academia Europaea) היא אקדמיה כלל-אירופית למדעי הרוח, ספרות, משפטים ומדעים.
האקדמיה נוסדה בשנת 1988 ומתפקדת כאקדמיה לכל אירופה, המקיפה את כל תחומי המחקר האקדמי.
האקדמיה פועלת כמתאמת של אינטרסים אירופיים בסוכנויות מחקר לאומיות.
הרעיון של "אקדמיה אירופאית למדעים" הועלה בפגישה של שרי מדע אירופים בפריז ב-1985. את היוזמה נטלה החברה המלכותית (בממלכה המאוחדת) שהביאה לפגישה בלונדון ביוני 1986 של ארנולד בורגן (בריטניה), איבר קוריין (צרפת), אומברטו קולומבו (איטליה), דייוויד מגנוסון (שוודיה), אויגן זייבולד (גרמניה) ורוד ואן לישוט (הולנד) - שהסכימו לצורך בגוף חדש.
נוסחו שתי המטרות המרכזיות של אקדמיה אירופה הן:
להביע רעיונות ודעות של מדענים מאירופה
לפעול כמתאם של אינטרסים אירופיים בסוכנויות מחקר לאומיות
אין לאקדמיה מטרה להחליף את האקדמיות הלאומיות הקיימות במדינות שונות.
יעדי האקדמיה נוסחו במינוח רחב באופן מכוון כדי לכלול את תחומי מדעי הרוח, החברה והטבע וכדי להבטיח שיח ופעילויות בין-תחומיות.
הפעילויות הראשונות היו מפגשים שנתיים של חברים, מפגשים רב-תחומיים, כתב עת בין-תחומי, ניוזלטר, מתן ייעוץ עצמאי, שיפור הניידות של חוקרים באירופה ושיפור ההבנה הציבורית של המדע.
הגוף החדש נקרא אקדמיה אירופה ופגישת היסוד שלו נערכה בקיימברידג' בספטמבר 1988 בראשות הנשיא הראשון, ארנולד בורגן.
הוברט קוריין, שהיה באותה תקופה שר המדע הצרפתי (ולימים הפך לנשיא השני של האקדמיה), נשא את נאום ההשבעה וסיפק את התמיכה הפעילה של ממשלת צרפת.
ישיבת המליאה הראשונה נערכה בלונדון ביוני 1989, אותה עת היו באקדמיה 627 חברים.
מאז 1989, האקדמיה אירופה התפתחה מארגון בו חברים חוקרים "מערב אירופים" לאקדמיה כלל-אירופית למדעים, מדעי הרוח וספרות.
המימון של האקדמיה מבוסס על קרן שנוצרה מתרומות מכמה מהמדינות החברות, פרויקטים מיוחדים ועל ידי ארגונים אחרים כמו ה-Leopoldina שגם תומכת כלכלית באקדמיה אירופה.
האקדמיה אינה מוקדשת אך ורק למדע טהור או להנדסה טהורה.
זוהי אקדמיה הכוללת מגוון נושאים, משפטים, מדעי הרוח, מדעי החברה, מדעי הפיזיקה, דת, היסטוריה וכו'.
קידום הכרה רחבה יותר של ערך הלימוד והמחקר האירופיים.
גיבוש המלצות לממשלות לאומיות ולסוכנויות בינלאומיות בנוגע לעניינים המשפיעים על המדע, המחקר והחיים האקדמיים באירופה.
עידוד מחקר בין-תחומי ובינלאומי בכל תחומי הלמידה, במיוחד ביחס לנושאים אירופיים.
זיהוי נושאים בעלי חשיבות טרנס-אירופית למדע ומחקר, ולהציע פעולות מתאימות כדי להבטיח שנושאים אלה נלמדים כראוי.
האקדמיה שואפת; (א) לעודד את הסטנדרטים הגבוהים ביותר האפשריים בל, מחקר וחינוך, ו-(ב) לקדם הבנה טובה יותר בקרב הציבור הרחב של היתרונות של ידע ולמדנות ושל נושאים מדעיים ומדעיים המשפיעים על החברה, על איכות חייה.
תחומי העניין של האקדמיה מנוהלים במדורים שונים.
בבחירה, כל החברים משויכים למדור מסוים.
מוזיקולוגיה והיסטוריה של אמנות ואדריכלות
האקדמיה בוחרת חברים מ-47 מדינות מועצת אירופה כהכרה בהישגיהם האקדמיים.
הבחירה לחברות צוינה על ידי מספר מוסדות כאות כבוד מדי שנה.
חברים נבחרים זכאים לאותיות הפוסט-נומינליות MAE.
האקדמיה משמשת כיועצת רשמית לאיחוד האירופי במסגרת מנגנון הייעוץ המדעי .
חברות באקדמיה אירופיאה מוענקת מדי שנה למדענים נבחרים
הרצאת מדליית ארסמוס היא גולת הכותרת בלוח השנה של האקדמיה אירופיאה.
הכבוד מוענק לחוקר אירופי בעל הישגים לאורך תקופה מתמשכת.
מלגות האקדמיה אירופיאה ע"ש בורגן מעניקות הכרה לחוקרים אירופיים צעירים יותר, ברמת הפוסט-דוקטורט, שהם כישרונות מבטיחים ומנהיגים עתידיים אפשריים בתחומם.
הפרסים הרוסיים למדענים וחוקרים צעירים ברוסיה.
מדליית הזהב של האקדמיה אירופיאה מוענקת למי שאינם חברים באקדמיה ולארגונים כהוקרה על תרומתם למדע באירופה באמצעות יצירת השראה, תמיכה ציבורית, מומחיות בניהול או באמצעים כספיים.
פרס האקדמיה אירופיאה ע"ש Adam Kondorosi מכיר במחקר ציוני דרך בסימביוזה ובתחומים קשורים ששינה את ההבנה שלנו ובעל השפעה מדעית משמעותית.
האקדמיה למוזיקה של ני יורק הייתה בית האופרה של ניו יורק, בפינה הצפונית של רח' 14 מזרח ואירווינג פלייס במנהטן.
האולם בן 4000 המושבים נפתח ב-2 באוקטובר 1854. ביקורת בניו יורק טיימס פסקה, שהוא "ניצחון" אקוסטי, אבל "מכל בחינה אחרת ...
הביקורת קבלה על האדריכלות, על עיצוב הפנים ועל הצפיפות במושבים, אף כי כתבת המשך כעבור ימים אחדים ריככה במידת מה את הביקורת ואמרה, כי "התיאטרון נראה עליז יותר, ומכל בחינה אפקטיבי יותר", משהיה בליל הפתיחה.
עונת האופרה באקדמיה הייתה למרכז חיי החברה לשמנה וסלתה של ניו יורק, כשהמשפחות הוותיקות והבולטות ביותר רכשו מושבים בתאי התיאטרון.
בית האופרה נהרס בשריפה בשנת 1866 ונבנה לאחר מכן מחדש, אבל ירד מגדולתו ב-1883 בגלל בית המטרופוליטן אופרה בברודוויי - שנפתח בין רחוב 39 לרחוב 40 ביוזמת הנובו ריש, שאצולת ניו יורק ובעלי ההון הישן דחו בעקימת אף מן האקדמיה - וב-1886 הפסיק להעלות אופרות ופנה תחת זאת למופעי וודוויל.
הבניין נהרס בשנת 1926 לפנות מקום לבניין אדיסון.
האקדמיה למוזיקה מתוארת כ"בית האופרה המצליח הראשון בארצות הברית" אבל לא היה הבניין הראשון בניו יורק שנועד בפירוש לאופרה.
גם לא היה זה בית האופרה הראשון שיועד במפורש למטרה זו בארצות הברית; זה היה תיאטרון ד'אורלינס, שנבנה בניו אורלינס בשנת 1819 כבניין הראשון שנועד לאופרה.
כבוד זה שמור לבית האופרה האיטלקית, שבנה לורנצו דה פונטה בשנת 1833 כבית ללהקת האופרה הניו-יורקית החדשה שלו, שהחזיקה מעמד רק שתי עונות לפני פירוקה.
למעלה מעשור לאחר זאת, בשנת 1847, נפתח בית האופרה אסטור, בתכנונו של איזאיה רוג'רס, בכיכר אסטור, ונסגר כעבור עונות אחדות לאחר הפגנה סוערת שיזמו מציגים מתחרים של
מקבת', השחקן האנגלי ויליאם מקרידי בבית האופרה והאמריקאי אדווין פורסט בתיאטרון ברודוויי הישן בקרבת מקום.
במאי 1853 פורק פנים התיאטרון והריהוט נמכר.
הבניין הריק נמכר לספריית מרכנטיל הניו יורקית.
היה זה סופו של בית האופרה אסטור שדרבן את החברה הגבוהה של ניו יורק להקים בית אופרה חדש בשכונת יוניון סקוור, מנהטן, שהייתה אז שכונת מגורים מיוחסת, בהובלת מוזס ה.
קדמת הבמה הייתה ברוחב 16 מטר, המרחק בין צדי הבמה היה כ-11 מטרים, ועומק הבמה היה 21 מטרים מאורות הבמה עד לדופן האחורית.
גובה קדמת הבמה היה 9 מטרים.
עונת האופרה הראשונה של האקדמיה הייתה מאוקטובר עד דצמבר 1864. שחקן אמריקאי בשם ג'יימס הנרי האקט הזמין להקת אופרה איטלקית להופעה.
הלהקה חנכה את התיאטרון בביצוע נורמה של בליני, עם ג'וליה גריזי כנורמה וג'וזפה מריו כפוליונה בתפקידים הראשיים ומאקס מרצק, מנהל הלהקה, כמנצח.
רפרטואר השנה הראשונה היה שאפתני וכלל את "סמיראמידה" והספר מסביליה מאת רוסיני, "נורמה" ו"לה סונאמבולה" מאת בליני ודון פסקואלה, "לוקרציה בורג'ה", "לה פבוריטה" ולוצ'יה די למרמור מאת גאטנו דוניצטי.
להקת מארצק הופיעה באקדמיה מדי שנה עד 1878. הלהקה שלו לא הייתה היחידה שהופיעה בבית האופרה במשך תקופה זו.
המוזיקולוג ג'ורג' ויטני מרטין כותב:
עונת האופרה של האקדמיה הייתה למרכז חיי החברה לעשירי ניו יורק, אבל מראשיתה, לא הסתפקה האקדמיה רק בהצגות אופרה, אלא שימשה גם כתיאטרון וכאולם כנסים ותצוגה למגוון רחב של אירועים,
כולל עצרות פוליטיות, נשפי צדקה וירידי מדע ותעשייה, בין השאר.
בשנת 1860, נערכה שם קבלת פנים לנסיך מוויילס.
לאחר מלחמת האזרחים, החלן ארגון בשם Cercle Français de l'Harmonie להשתמש באקדמיה כאתר לנשפי מסיכות, בנקרא גם "נשפים צרפתיים", שבהם חיככו גברים מן הנובו ריש של החברה הניו יורקית מרפקים - ושאר חלקי גוף - גם יצאניות ופילגשים לבושות למחצה, תוך התעלמות מנימוסים מקובלים או מושגי צניעות.
לנשפים אלה ניתן פרסום בעיתונות, שלא הועיל לעמעם את התלהבותם או חציפותם של המשתתפים.
כתב, שנשים הושלכו באוויר ואחר הותקפו מינית "לקול קריאות לעג וצחוק שיכורים מצד עלובי הנפש שהקיפו אותן [...] [ללא] אף לחישה אחת של כלימה בקהל." מחזות ראווה אלה גדלו ותפחו בעשורים הבאים: בשנת 1876 היו 4,000 משתתפים בנשף כזה.
אף על פי כן, הייתה זו עונת האופרה שהציבה את האקדמיה כעמוד התווך של חיי החברה לשמנה וסלתה של ניו יורק, והמשפחות הוותיקות והנכבדות ביותר החזיקו במושבים בתאי התיאטרון.
בית המטרופוליטן אופרה החדש בפינת ברודוויי ורחוב 39 במנהטן, כפול בגודלו מן האקדמיה, נפתח בשנת 1883.
בשנת 1888 החלה האקדמיה להציג וודוויל.
היבוא מתיאטרון דרורי ליין, "האברש הלבן", זכה ל-148 הופעות מצליחות בעונת 1898-1897. בין 1895 ל-1899, נשא שם דרשות הכומר תומאס דיקסון הבן.
מ-28 בינואר עד מרץ 1901, עלתה שם הצגה מחודשת של המחזה "ברברה פריצ'י" מאת קלייד פיץ'.
ארגוני פועלים שכרו את האולם בשנים הראשונות של המאה ה-20 וערכו בו עצרות וכנסים.
ב-1926 נהרס הבניין, יחד עם שכנו טמני הול, לפנות מקום לבניין קונסולידייטד אדיסון.
בצד הדרומי של רחוב 14 במנהטן, מול אתר בית האופרה, נפתח ב-1927 בית ראינוע, שלקח לעצמו את שם האקדמיה למוזיקה.
הוא נבנה כבית ראינוע מפואר בן 3,000 מקומות ישיבה, בידי המפיק
ויליאם פוקס, בתכנון תומאס ו.
בשנות ה-60' וה-70' שימש האולם לקונצרטים של מוזיקת רוק ובספטמבר 1976 החליף איש יחסי הציבור רון פלזנר את שמו ל"פאלאדיום".
בשנת 1985, עבר הסבה למועדון לילה פאלאדיום, בעיצוב אראטה איזוצאקי.
אוניברסיטת ניו יורק רכשה את הבניין והרסה אותו, ובמקומו נבנה בניין המגורים פאלאדיום, שנפתח בשנת 2001.
בפסקה השנייה של עידן התמימות מאת אדית וורטון כתוב: "בערב של חודש ינואר בראשית שנות השבעים, הופיעה כריסטין נילסן בפאוסט באקדמיה למוזיקה של ניו יורק.
אף כי היו כבר דיבורים על הקמת בית אופרה חדש ,מעל הארבעים', שיתחרה ביוקר ובפאר עם בתי האופרה של בירות אירופה הגדולות, עולם האופנה היה מרוצה לפי שעה להתאסף מחדש מדי חורף בתאי האודם וזהב המרופטים של האקדמיה הישנה, מעוז החברה הגבוהה.
אקדמיה מוזיקאלה קיג'יאנה או אקדמיה קיג'יאנה למוזיקה
(באיטלקית: Accademia Musicale Chigiana) מוסד אקדמי לחינוך מוזיקלי בעיר סיינה באיטליה.
הוא הוקם ב-1932 על ידי הרוזן גווידו קיג'י-סרצ'יני לוקריני.
כמרכז בינלאומי ללימודים מתקדמים למוזיקה.
הוא מארגן כיתות אמן לכלים מוזיקליים חשובים, וכן לזמרה, ניצוח והלחנה.
בחודשי הקיץ מתקיים בו פסטיבל קונצרטים בשם "הקיץ המוזיקלי הקיג'יאני - Estate Musicale Chigiana
עם מורי האקדמיה בשנות ה-1950
נמנו הרקדנים קלוטילדה פון דרפ ואלכסנדר זחרוב שהפסיקו את סיורים הבינלאומי כדי ללמד כאן להזמנת הרוזן קיג'י.
ב-1983 אקדמיה קיג'יאנה, פולוויה קאזלה ניקולודי וגואידו טורקי ייסדו את התחרות להלחנה על שם אלפרדו קאזלה לרגל מלאת מאה שנה להולדתו של המלחין.התחרות מעניקה את הפרס הבינלאומי של האקדמיה קיג'יאנה ועם זוכיו נמנו כמה מהמלחינים הידועים בעולם.
החמישייה "קווינטטו קיג'יאנו" קיבלה את שמה מהאקדמיה:מנהיגה, ריקרדו ברנגולה, היה פרופסור אמריטוס באקדמיה.
מושב האקדמיה קיג'יאנה הוא הארמון קיג'י-סרצ'יני שנבנה במאה ה-14 והמאכסן ספרייה חשובה למוזיקה ולספרות הכוללת מעל 70000 ספרים וכמו כן את אוסף האמנות קיג'י סרצ'יני ומוזיאון של הכלים המוזיקליים.
מבחר זוכי הפרס הבינלאומי של האקדמיה קיג'יאנה
פרנק פטר צימרמן, כינור (1990)
רביעיית האגן, רביעיית מיתרים (1996)
ליף אובה אנדסנס, פסנתר (2001)
רביעיית ארטמיס, רביעיית מיתרים (2004)
אקדמיית סיבליוס (בפינית: Sibelius-Akatemia; בשוודית: Sibelius-Akademin) היא אקדמיה למוזיקה באוניברסיטת הלסינקי לאמנויות שפועלת בהלסינקי וקואופיו שבפינלנד.
זוהי האקדמיה למוזיקה היחידה בפינלנד.
נכון לשנת 2023, אקדמיית סיביליוס היא אחת מהגדולות באירופה עם כ־1,400 סטודנטים רשומים ו־500 מורים.
אקדמיית סיבליוס היא המארגנת של התחרות הבינלאומית לפסנתר על שם מאג' לינד ואחד המארגנים של התחרות הבינלאומית לכינור על שם ז'אן סיבליוס המתקיימת מדי חמש שנים בהלסינקי.
כמו קונסרבטוריונים רבים אחרים ברחבי העולם, גם באקדמיית סיבליוס יש אקדמיה לנוער, למוזיקאים מוכשרים בגיל בית הספר.
לאקדמיה יש גם מרכז לחינוך מבוגרים ביארונפא ומרכז הדרכה בסייניוקי.
אקדמיית סיבליוס של אוניברסיטת הלסינקי לאמנויות דורגה במקום ה־9 באמנויות הבמה בדירוג QS של אוניברסיטאות בעולם לשנת 2021.
האקדמיה נוסדה ב-1882 על ידי המלחין הפיני מרטין וגליוס תחת השם "Helsingin Musiikkiopisto" ("מוסד המוזיקה של הלסינקי").
שם המוסד שונה ל־"Sibelius-Akatemia" ("אקדמיית סיבליוס") ב־1939 לכבוד שמו של המלחין הפיני המפורסם ביותר, ז'אן סיבליוס, שהיה סטודנט באקדמיה.
ב־1980 בוצעה רפורמה מנהלית ואקדמיית סיבליוס הפכה לאוניברסיטה ממלכתית.
בשנת 2013, האקדמיה התמזגה עם שתי אוניברסיטאות עצמאיות: אקדמיית הלסינקי לתיאטרון והאקדמיה לאמנויות יפות של הלסינקי, כדי להקים את אוניברסיטת הלסינקי לאמנויות.
האקדמיה מחולקת לחמש עשרה יחידות ארגוניות:
המחלקה לפסנתר, אקורדיון, גיטרה וקנטלה
המחלקה לכלי נשיפה, כלי הקשה ונבל
התואר העיקרי באקדמיית סיבליוס הוא תואר שני במוזיקה (.M.Mus).
בית הספר מציע גם תארים מתקדמים עם אפשרויות אמנותיות ומחקריות.
התארים לתואר שני הם ברישיון לאמנויות במוזיקה Lic.A.
(Mus.) ותואר דוקטור לאמנויות במוזיקה D.A.
האקדמיה מציעה 26 תוכניות לתואר שני בשפה האנגלית, ביניהן:
חברי להקת אפוקליפטיקה (צ'לו רוק): פרטו קיווילאקסו (Perttu Kivilaakso), פאבו לוטיונן (Paavo Lötjönen), אייקה טופינן (Eicca Toppinen).
טאריה טורונן (Tarja Turunen), זמרת אופרה, חברה לשעבר בלהקת המטאל סימפוני נייטוויש.
קים בורג (Kim Borg), זמר בס-בריטון פיני.
אקדמיית קררה (באיטלקית: Accademia Carrara) היא גלריה לאמנות ואקדמיה לאמנות בברגמו איטליה.
ראשית הגלריה ברוזן ג'אקומו קררה, מצנט (פטרון אמנות ) ואספן שהוריש עיזבון נדיב לעיר ברגמו בסוף המאה ה-18. ממותו של הרוזן ב-1796 ניהל את עיזבונו אפוטרופוס ממונה.
בשנת 1958 עברה האקדמיה לפיקוח ישיר של עיריית ברגמו.
הבניין הנאוקלאסי תוכנן על ידי הארכיטקט סימונֶה אליה, תלמידו של לאופולדו פולק, ונבנה בשנת 1810.
המוזיאון ממשיך להגדיל את האוספים שברשותו באמצעות רכישות ותרומות.
בשנת 2006 היו ברשותו 1,800 ציורים מהתקופה שבין המאה ה-15 למאה ה-19 משל ציירים כדוגמת פיזאנֶלּו,ֹ בוטיצ'לי, בליני, מנטניה, רפאל, מורוני, בסקניס, פְרָה גלגאריו, טייפולו, קאנאלטו ופיצ'ו.
מלבד ציורים מוצגים בגלריה גם שרטוטים והדפסים, כלי ברונזה, פסלים וכלי פורצלן, ריהוט ואוסף מדליות.
ב-1793, באותו הזמן שבו פתח הרוזן ג'אקומו קררה את הגלריה שלו לראשונה לציבור הרחב, ביקש הרוזן להעביר שעורים בשרטוט וציור באותו המקום.
בית הספר שהיה ממוקם עד 1912 באותו הבניין בו שוכנת הגלריה לאמנות מצוי כיום בבניין סמוך משלו.
ב-1988 קיבל בית הספר הכרה רשמית כ"אקדמיה של האמנויות היפות" (Accademia di Belle Arti).
ב-1991 נוספה למוזיאון "גלריה לאמנות מודרנית ובת־זמננו" (Galleria d'Arte Moderna e Contemporanea) שמוקמה במבנה משופץ ששימש בעבר מנזר לנשים, הנמצא מול המבנה הנאוקלאסי המכיל את הגלריה לאמנות.
כיום יש בגלריה עשרה אולמות תצוגה בשלוש קומות.
האוספים הקבועים מכילים יצירות אמנות עכשוויות שנוצרו במאה ה-20 על ידי אמנים איטלקים ונוכרים כדוגמת בוצ'וני, באלה, מורנדי, קמפיליי, קזוראטי, סביניו, דה קיריקו, קנדינסקי, גראהם סאתרלנד ומנצוּ.
אקדמיית השיט הלאומית ויימות' ופורטלנד היא מרכז שיט הממוקם באי פורטלנד, בדורסט שבדרום אנגליה בממלכה המאוחדת.
מבנה מרכז השיט ממוקם ברציף אוספרי (Osprey Quay) שבקצה הצפוני של האי, בסמוך לנמל פורטלנד ולמפרץ ויימות'.
בשנת 2005 נבחר המתחם לארח את תחרויות השיט של אולימפיאדת לונדון בשנת 2012.
האקדמיה הוקמה כארגון ללא מטרת רווח בשנת 1999 ונפתחה רשמית ב-1 באפריל 2000. עד בניית המבנים הייעודיים עבורה, השתמשה האקדמיה במבנים של הצי המלכותי הבריטי.
המתקנים הנוכחיים נפתחו ביוני 2005 בנוכחות אן, הנסיכה המלכותית.
מתוך עלות הקמת המתקנים, 7.85 מיליון ליש"ט, הלוטו של הממלכה המאוחדת תרם כ-3 מיליון ליש"ט, והסוכנות לפיתוח דרום-מערב אנגליה תרמה 3.34 מיליון ליש"ט.
מטרתה של האקדמיה היא לפתח את ספורט השיט באמצעות לימוד מקצועות השיט, מתן אפשרויות אימון לספורטאים וארגון תחרויות.
אימוני ותחרויות השיט של האקדמיה נערכים באזור נמל פורטלנד ומפרץ ויימות'.
המפרץ מוגן מגלי ים גבוהים בשל מיקומו של חוף צ'סיל - חוף עשוי חלוקי אבנים החוסם את הגלים.
יחד עם זאת פוקדות את המפרץ רוחות דרך קבע מכיוונים שונים, דבר המאפשר את אימוני השיט.
מתקני האקדמיה כוללים אולם ספורט, שבעה אולמות הרצאות שבהם קיבולת ל-260 משתתפים, אולם אירועים, חדרי משרדים ופגישות, קפיטריה ושתי מרפסות צפייה.
כמו כן כוללים המתקנים חדרי אכסנת סירות, וכן מתקני הורדת סירות למים ומתקן המאפשר גישה לנכים לסירות.
המבנה מספק 15%-20% מתצרוכת החשמל שלו באמצעות לוחות סולאריים המותקנים על גג המבנה.
מתקני איסוף מי גשם מאפשרים את שטיפת הסירות במי גשם, לצורך חיסכון במים.
האקדמיה אירחה מספר תחרויות בינלאומיות ובהן את תחרות J/24 בשנת 2005, התחרויות המוקדמות של אולימפיאדת אתונה בשנת 2004, את אליפות העולם של פדרציית השיט הבינלאומית בשנת 2006, וכן את אליפות השיט של המכללות והאוניברסיטאיות הבריטיות והתחרויות הלאומיות של איגוד היאכטות המלכותי.
בשנת 2005 נבחרה האקדמיה לארח את תחרויות השיט במסגרת אולימפיאדת לונדון שנערכה בשנת 2012 והמשחקים הפאראלימפיים שהתקיימו לאחר מכן.
במסגרת ההכנה לאולימפיאדה נבנה משטח הורדה למים של סירות שאורכו 220 מטרים, וכן הורחבה המרינה והועמקה על מנת שתוכל להכיל 600 סירות.
התחרויות האולימפיות נערכו בין 28 ביולי ו-11 באוגוסט 2012, והתחרויות הפאראלימפיות בין 31 באוגוסט ו-5 בספטמבר.
אקדמיית הטניס של ניק בולטיירי הראשונה בעולם הוקמה על ידי ניק בולטיירי בשנת 1978 בעיר בראדנטון שבפלורידה, ארצות הברית, כפנימיית טניס המשלבת אימוני טניס אינטנסיביים עם תוכנית לימודים אקדמית.
בתחילת שנות ה-80 קנה בולטיירי שדה עגבניות בבראדנטון, והקים עליו את אקדמיית הטניס המלאה הראשונה בעולם.
האקדמיה כוללת מעונות, מרכז פנאי, בית ספר ומתקני אימון: 35 מגרשים קשים, 17 מגרשי חימר (מגרש אחד של חימר אדום, השאר מצופים בחימר ירוק), מגרשי אימון נוספים ו-4 אולמות טניס.
בשנת 1987 נקנתה האקדמיה על ידי חברת ניהול הכישרונות IMG.
במהלך השנים הרחיבה חברת IMG את האקדמיה לתחומים נוספים: גולף, כדור בסיס, כדורסל, כדורגל ושחייה.
בולטיירי, שנפטר בדצמבר 2022 בגיל 91, מילא חלק מרכזי בניהול האקדמיה לאורך השנים והותיר אחריו מורשת אימון מיוחדת לטניס שהניבה הצלחות רבות.
מאקדמיית הטניס של ניק בולטיירי יצאו (וממשיכים לצאת) עשרות רבות של טניסאים ברמות הגבוהות ביותר, בהם רבים שזכו בתוארי גראנד סלאם ואף דורגו במקום הראשון בעולם.
אנדרה אגאסי (דורג במקום הראשון בעולם)
בוריס בקר (דורג במקום הראשון בעולם)
ג'ניפר קפריאטי (דורגה במקום הראשון בעולם)
ג'ים קורייר (דורג במקום הראשון בעולם)
מרטינה הינגיס (דורגה במקום הראשון בעולם)
ילנה יאנקוביץ' (דורגה במקום הראשון בעולם)
מרסלו ריוס (דורג במקום הראשון בעולם)
פיט סמפראס (דורג במקום הראשון בעולם)
מוניקה סלש (דורגה במקום הראשון בעולם)
מריה שראפובה (דורגה במקום הראשון בעולם)
ונוס ויליאמס (דורגה במקום הראשון בעולם)
סרינה ויליאמס (דורגה במקום הראשון בעולם)
אקדמיק סופיה (בבולגרית: Лукойл Академик София) הייתה קבוצת כדורסל בולגרית מהעיר סופיה, שהתמודדה בליגת העל הבולגרית עד עונת 2019/20, אז התפרקה.
הקבוצה השתתפה בעבר בגביע אירופה לאלופות בכדורסל וסיימה פעמיים במקום השני (1958, 1959).
אקדמיק סופיה הייתה הקבוצה המעוטרת ביותר בכדורסל הבולגרי.
הקבוצה נוסדה בשנת 1947 כחלק מ"מועדון הספורט האקדמי סופיה", זכתה 23 פעמים באליפות בולגריה, אחת-עשרה פעמים זכתה בגביע הבולגרי.
בין ההשתתפות הבינלאומית שלה: פעמיים הגיעה לגמר גביע אירופה לאלופות (בשניהם הפסידה לא.ס.ק.
ריגה) בשנת 1958 ו-1959 גביע הסטודנטים הבינלאומי בשנת 1957.
בשנת 2000, נחתם הסכם החסות עם ענק הנפט רוסי לוקאויל, והקבוצה חזרה במהירות להתמודד על אליפות בולגריה.
מאז הקבוצה השתתפה בגביע יול"ב ובהמשך ביורוקאפ וביורוצ'לנג'.
בעונת 2013/14 הפסידה את האליפות לאחר 11 פעמים ברציפות ליריבה העירונית לבסקי, כשהפסידה 3-2 בגמר הפלייאוף.
החל מעונת 2011/2012, אירחה הקבוצה את משחקי הבית בליגה הבולגרית וביורוקאפ בארנה ארמייץ, המכיל 12,935 מקומות ישיבה (במשחקי כדורסל).
ב-2018 עזבה את הקבוצה נותנת החסות הראשית ובעקבות כך ירד כוחה, ב-2020 במהלך מגפת הקורונה הודיעה הקבוצה כי אינה יכולה לעמוד בהסדרי התשלומים ובחובות, שחררה את כלל אנשי הצוות והשחקנים והכריזה על פירוק.
באפריל 2022, המועדון הוקם מחדש ומותג כ-PBC Academic Metropol-Region (לעיתים רק Academic), ביוזמת הבעלים החדשים ויקטור ולדוב (Viktor Vladov) וגאורגי פטרוב (Georgi Petrov), הקבוצה התחילה מחדש בליגות הנמוכות בבולגריה במטרה לטפס חזרה לליגה הראשונה, אך נכון לאוגוסט 2025 הקבוצה עדיין איננה עלתה לליגה עליה יש נתונים.
אקדמיית ח'אן הוא ארגון חינוכי אמריקאי ללא כוונת רווח שנוסד בשנת 2008 על ידי סלמאן ח'אן, מטרתו היא ליצור סדרה של כלים מקוונים שיסייעו בחינוך תלמידים.הארגון מפיק שיעורי וידאו קצרים.באתר האינטרנט שלו יש גם תרגילי תרגול והדרכה משלימים לצוותי חינוך.
הארגון הפיק מעל 8,000 שיעורי וידאו המלמדים מגוון רחב של נושאים אקדמיים, כולל מתמטיקה, מדעים, ספרות, היסטוריה ומדעי המחשב.
כל המשאבים זמינים בחינם למשתמשי האתר והאפליקציה.הפרויקט נתמך על ידי קרן ביל ומלינדה גייטס וחברת גוגל.
בשיעורים המוקלטים אין רואים את פניו של המורה.
הצופה רואה מסך שחור המדמה לוח כיתה שעליו מסביר המורה את השיעור באמצעות קולו תוך שהוא משרטט תרשימים באמצעות סמן עכבר ופותר תרגילים.
בתי ספר בקליפורניה שהשתתפו בניסוי למידה על פי שיעוריו של ח'אן, הפכו למעשה את היוצרות בין לימוד פרונטלי ושעורי בית: שעורי הבית הם צפייה בסרטונים של ח'אן אודות חומר לימודי חדש ואילו בכיתה המורה רק עובר בין התלמידים הפותרים תרגילים ומסייע למתקשים.
ראשית המיזם בסיוע מקוון בלימודי המתמטיקה שרצה ח'אן לתת לבת דודתו.
ביוזמת שנקר - בית ספר גבוה להנדסה ולעיצוב, מכון דוידסון לחינוך מדעי ואיגוד האינטרנט הישראלי החל פרויקט של תרגום הסרטונים לעברית.
אקדמיית חיל האוויר של ארצות הברית היא אקדמיה צבאית המכשירה את צוערי חיל האוויר של ארצות הברית.
האקדמיה ממוקמת במדינת קולורדו צפונית לקולורדו ספרינגס.
היא אחת מתשע עשרה האקדמיות הפדרליות של ארצות הברית ואחת מחמש אקדמיות השירות בארצות הברית.
האקדמיה משלבת לימודים אקדמיים במשך ארבע שנים ואימונים צבאיים, בוגרי האקדמיה מקבלים תואר ראשון במדעים ומגויסים לחיל האוויר בדרגת סגן משנה.
כל הלימודים הם על בסיס מלגה מלאה כנגד התחייבות לשירות פעיל ובמילואים בחיל האוויר.
אקדמיית חיל האוויר נוסדה באפריל 1954. ביולי 1955 הושבע המחזור הראשון שכלל 306 צוערים, תחילה באתר זמני בבסיס חיל האוויר לאורי בדנוור, ובאוגוסט 1958 עברו הלימודים לאתר הקבוע בסמוך לקולורדו ספרינגס.
ביוני 1976 התקבלו לראשונה נשים ללימודים.
במסגרת חגיגות היובל להקמת האקדמיה הנפיקה המדינה בול לכבוד המוסד וכן הכריזה על האקדמיה כאתר מורשת לאומית.
אקדמיית ברנבוים-סעיד היא אקדמיה למוזיקה הממוקמת בברלין, שפתחה את שעריה לראשונה בדצמבר 2016 עם 90 תלמידים (לאחר מהלך הקמה שארך ארבע שנים).
מנהל האקדמיה ומייסדה הוא דניאל בארנבוים והיא קרויה על שמו ועל שם אדוארד סעיד, ידידו האישי והוגה דעות שהשפיע על תפיסת האקדמיה.
האקדמיה חרתה על דגלה שיתוף פעולה בין יהודים, נוצרים ומוסלמים, בפרט מהמזרח התיכון במסגרת לימודים אקדמאים בתחום מדעי הרוח וביצוע מוזיקה קלאסית.
האקדמיה מהווה המשך למיזם תזמורת דיוואן מזרח-מערב, שהיא תזמורת סימפונית רב-תרבותית המקבצת נגנים ממדינות שונות ובפרט יהודים וערבים אשר נוסדה בשנת 1999 על ידי בארנבוים וידידו אדוארד סעיד.
מטרת האקדמיה, כפי שנוסחה על ידי ברנבוים, היא לחנך לא רק מבצעים קלאסיים מעולים (כפי שנעשה הדבר בתזמורת), אלא מחנכים ומנהיגים קהילתיים שישפיעו במעגלים הולכים ומתרחבים על תלמידים וחברי קהילותיהם, כאשר המוזיקה היא כלי מרכזי אך לא יחיד.
תפיסת המוסד היא שבכוחם של הנגינה והלימוד יחדיו לגשר על פני פערים ולהביא להבנה הדדית ולקדם את השלום.
מרכזה של האקדמיה הוא המבנה המשופץ של האופרה של ברלין (אותה מנהל ברנבוים).
אולם הקונצרטים ע"ש פייר בולז
המתקן המרכזי של האקדמיה הוא אולם קונצרטים שנבנה במיוחד במקום שהיה לפני כן מחסן בית האופרה.
האולם הייחודי, העשוי כולו עץ, מכיל 620 מקומות המסודרים באליפסות ובשתי קומות סביב מושב התזמורת.
התזמורת עצמה ממוקמת לא על במה, אלא על רצפת האולם, כך שהקהל ישוב מסביבה ומעליה כבאמפיתיאטרון.
האולם, המיועד בעיקר לנגינת יצירות קאמריות או להרכב סימפוני מוקטן, תוכנן בהתנדבות על ידי האדריכל פרנק גרי ומהנדס האקוסטיקה יסוהיסה טויוטה, בהשראת רעיונות ועקרונות שהנחיל בולז עצמו.
הלוגו של האקדמיה מזכיר את מבנה האולם.
אקדמיית צרפת ברומא (באיטלקית: Accademia di Francia a Roma, בצרפתית: L'Académie de France á Rome) הוא מוסד תרבות צרפתי הפועל ברומא, באיטליה, בווילה מדיצ'י על .
האקדמיה מארחת אמנים וחוקרים במטרה לקדם את פעילותם היצירתית והמחקרית.
בין השאר, היא אירחה את חתני פרס רומא שהוענק לאומנים בצרפת.
אקדמיית צרפת מארגנת בבירת איטליה תוכנית תרבותית מגוונת - תערוכות, הקרנות סרטים, מפגשי ספרות וכנסים, לעיתים קרובות בשיתוף פעולה עם מקבלי מלגות או מקבלי מלגות לשעבר.
האקדמיה מחויבת גם לשמר ולהכיר לקהל הרחב את בניין וילה מדיצ'י וגניו, הפתוחים לציבור בכל ימי השבוע, פרט ימי ב', לרבות סיורים מודרכים.
"אקדמיית צרפת ברומא" הוקמה בשנת 1666 על ידי קולבר, כדי לאפשר לזוכים בפרס רומא ולאמנים שבחסות האצולה הצרפתית הבכירה להתארח ולהשתלם ברומא ובאיטליה.
השהות ברומא נמשכה כ-3 עד 5 שנים, לפי המקצוע.
התוכנית להקמת המוסד התגבשה עוד בשנת 1664 כשכיהן קולבר כשר הבינוי, האומנות והמסחר.
לפי דרישת המלך לואי הארבעה עשר, שצוינה אחר כך בסעיף 11 של תקנון האקדמיה, האומנים שנשלחו להתארח בה היו אמורים להתגייס למלאכת העתקת יצירות האמנות האיטלקיות וציור המונומנטים והארמונות של רומא וסביבתה.
מושבה הראשון היה על גבעת ג'אניקולו, אחר כך בארמון מנצ'יני שבוויה דל קורסו עד שנת 1799 שבה נכבש הבניין על ידי חיילים ורהיטיו פוזרו.
בשנת 1803 האקדמיה הועברה על ידי נפוליאון בונפרטה לווילה מדיצ'י, מה שאפשר לאמנים צעירים מצרפת להמשיך להיוודע מקרוב לנכסי צאן הברזל של האמנות הקלאסית היוונית-רומית ושל אמנות הרנסאנס ולשאוב מכך השראה במסות השנתיות הידועות כ-"L'envoi de Rome" שחויבו לחבר ולשלוח להערכה לפריז.
בימי מלחמת העולם הראשונה חלה הפסקה בפעילותה.
אחרי הפלישה לצרפת ב-1941 מוסוליני הפקיע את בניינה.
המוסד הועבר לניס, אחר כך לפונטנבלו.
אחרי המלחמה חזרה למושבה הקבוע בווילה מדיצ'י.
בשנת 1968 ביטל שר התרבות של צרפת, אנדרה מאלרו, את פרסי רומא, אחרי ניסיון ראשון כושל לעשות זאת בשנת 1962.
בשנת 1967 נבחר החתן האחרון לפרס רומא לאדריכלות, אך אירועי מאי 1968 בצרפת מנעו את הענקתו.
החסות על המוסד עברה מידי האקדמיה הצרפתית לאמנויות היפות ומהמכון של צרפת לידי משרד התרבות הצרפתי והמדינה הצרפתית.
כתגובה לכך, החל משנת 1975, הקימה האקדמיה הצרפתית לאמנויות תחרות שנתית לאדריכלות שבה מוענק מטעמה "".
מאז האורחים בווילה מדיצ'י אינם נבחרים רק מקרב האוחזים במקצועות המסורתיים כמו ציור, פיסול, אדריכלות, חריטה על מדליות או על אבני חן, אלא גם מתחום הספרות, התפאורנות, הצילום, הקולנוע, תולדות האמנות, ושיפוץ דברי האומנות.
עם הזוכים במלגות של אקדמיית צרפת ברומא נמנו ז'אן-אוגוסט-דומיניק אנגר, ז'אן-בטיסט קארפו, שארל גרנייה, קלוד דביסי, ז'ורז' ביזה, פרנסואה בון, ובשנים האחרונות - איי אם פיי, פסקל דוספן, לוראן גראסו, ואלרי מרז'ן, מרי נדיאה, קסבייה בובואה ורבים אחרים.
כיום אקדמיית צרפת ברומא נמצאת בחסות משרד התרבות והתקשורת הצרפתי, וההשתלמויות בה פתוחות בפני אומנים וחוקרים דוברי צרפתית מכל העולם, בגילים שבין 20–45. מקבלי מלגות ההשתלמות נבחרים על ידי חבר שופטים עצמאי.
ההשתלמויות נמשכות בין 12 ל-18 חדשים.
בעקבות רפורמה משנת 2013 נקבעו גם אפשרויות אירוח אחרות בעלות מטרות ומשכי זמן אחרים.
אקדמיית צרפת ברומא פתוחה לקהל באמצעות סיורים מודרכים בווילה מדיצ'י ותוכניות תרבות עשירות.
אקדמיית החממה היא סדרת נעורים אמריקאית מסוגת דרמת נעורים המשודרת בנטפליקס החל מ-8 בספטמבר 2017. הסדרה היא גרסה אמריקאית שמבוססת על הדרמה הישראלית "החממה" שנוצרה ונכתבה על ידי גיורא חמיצר.
העונה הראשונה מתבססת על חצי מהעונה הראשונה של הסדרה המקורית וכוללת 12 פרקים מתוך 24 שצולמו.
שאר הפרקים (13–24) עלו כעונה השנייה ב-14 בפברואר 2018. רוב שחקני הסדרה הם אמריקאים או קנדים, אך יחד עמם גם מספר שחקנים ישראלים.
העונות השלישית והרביעית צולמו במקביל במהלך החודשים אוקטובר-דצמבר 2018 בישראל.
בדצמבר 2018 פורסם כי השחקנים הישראלים מייקל לואיס ומיכאל אלוני לוהקו לעונות החדשות.
העונה השלישית עלתה ב-25 באוקטובר 2019 והעונה הרביעית עלתה ב־20 במרץ 2020. ביולי 2020 הודיעה נטפליקס שהעונה הרביעית היא העונה האחרונה.
מאוד ממליצים על החממה המקורית ולא אקדמיית החממה שזה ה"חיקוי" העונות השלישית והרביעית צולמו במקביל במהלך החודשים אוקטובר-דצמבר 2018 בישראל.
בישראל, הסדרה בגרסתה האמריקאית זמינה לצפייה דרך נטפליקס.
אקדמיית "החממה" למנהיגי העתיד השוכנת בחוף הדרומי של קליפורניה, מחולקת לשני בתים של תלמידים: הנשרים (הספורטיביים) והעורבים (החכמים).
שני אחים – היילי ואלכס וודס, מתקבלים לבית הספר וצריכים להתמודד עם זאת כשכל אחד מהם בבית אחר, ובהמשך הם צריכים להתמודד גם עם תעלומות לא פתורות הקשורות למותה של אמם האסטרונאוטית, ריאן וודס, שגילתה מגנטיט מיוחד קרוב אל החממה ומתה בתאונת חלל מסתורית.
בעונה השנייה, מרקוס (אב הבית) חוטף את ברוק, וג'ודי, אמא של דניאל, מהפנטת אותה.
בעקבות ההפנוט היא נפרדת מאלכס וחוזרת לדניאל, ודניאל והיילי שמבחינים שמשהו בברוק לא בסדר ומוציאים אותה מההפנוט שהייתה בו.
ברוק מספרת לדניאל ולהיילי מה היא זוכרת מלפני ההפנוט ויחד עם תלמידי החממה מסכלים את מזימתם של ג'ודי, קייל, ג'ייסון ומרקוס - ליצור רעידת אדמה באמצעות המגנטיט.
אלכס והיילי מגלים שמרקוס הציל את אמא שלהם ממוות מ"תאונת החללית" שארגנה ג'ודי.
אמה מציעה למקס להיות בת זוגו, אך מקס מסרב מפני שאוהב את ג'קי.
במקביל ברוק ואלכס חוזרים להיות זוג ומקס וג'קי הופכים לזוג.
המשולש הרומנטי בין היילי, דניאל וליאו מסתיים, כשהיא בוחרת באחד מהם באופן מסתורי.
לפי אירועי העונה השלישית מתגלה שג'קי עזבה את החממה וחזרה למשפחה שלה שמצאה אותה, בעוד שאספן עזבה ללונדון.
בעונות 3–4 השחקניות של אמה וברוק התחלפו ולוהקו חדשות במקומן.
מגלים שהיילי בחרה בדניאל ונהייתה בת זוגו.
בעונה השלישית ג'ייסון בורח מהכלא ופוגש סוף סוף את הלקוח המסתורי, שעוזר לו.
לפי אירועי העונה הרביעית "הלקוח" חושף את עצמו ומתכנן הפצת וירוס קטלני בעזרתם של אנשים נוספים.
לבסוף, "הלקוח" מתגלה כג'ייסון, בנו של המנהל לשעבר של החממה לואיס ואחיה של ברוק, כך שלג'ייסון למעשה יש "פיצול אישיות".
בסוף העונה היילי נפרדת מדניאל וחוזרת לליאו.
ברוק ואלכס נפרדים לזמן קצר וחוזרים.
בפרק האחרון סופי ופרקר מתנשקים והופכים להיות ביחד אחרי רומן בלתי נגמר מהעונה השלישית.
מקס ואמה משקרים אחד לשני מתוך קנאה וכתוצאה מכך רבים, ובסוף הריב הם הפכו להיות ביחד.
היילי וודס (מקבילה של אלה-לי רשף) (אריאל מורטמן): אחותו הגדולה של אלכס, מתחילה ללמוד באקדמיית "החממה" בבית העורבים.
ביתם של קרטר וריאן וודס.
בת זוגו של ליאו ובמשך העונה השלישית בת זוגו של דניאל.
אלכס וודס (מקביל של אלפי רשף) (פין רוברטס): אחיה הקטן של היילי, מתחיל ללמוד באקדמיית "החממה" בבית הנשרים.
נער רגיש ומצחיק, בדרך כלל טוב לב אך חם מזג.
בנם של קרטר וריאן וודס.
ליאו קרוז (מקביל של יפתח הר-לב) (דאלאס הארט): קפטן העורבים, לומד שנה שנייה באקדמיית "החממה" בבית העורבים.
בן זוגה של היילי ובמשך יומיים היה בן זוגה של בקה.
דניאל הייווארד (מקביל של דניאל גורן) (כריס אוניל): קפטן הנשרים, לומד שנה שנייה באקדמיית "החממה" בבית הנשרים.
ספורטאי מוכשר, אך גאוותן ושחצן.
בעונה הראשונה בן זוגה של ברוק ובעונה השלישית בן זוגה של היילי.
ברוק אוזמונד (מקבילה של נטלי קליין) (גרייס ואן דיין עונות 1–2; דניקה ירוש עונות 3–4): בתו של לואיס, לומדת שנה שנייה באקדמיית החממה בבית הנשרים.
בהתחלה בת זוגו של דניאל ולאחר מכן בת זוגו של אלכס.
ג'קי סנדרס (מקבילה של דינה נבון) (ג'סיקה אמלי; עונות 1–2): עבריינית וקשוחה, מתחילה את שנתה הראשונה באקדמיית "החממה" בבית העורבים.
עזבה את החממה לפני העונה השלישית.
סופי קרדונה (מקבילה של סופי נוימן) (סינתיה קרמונה): טובת לב, מנהלת בלוג, לומדת שנה שנייה באקדמיית "החממה" בבית הנשרים.
מקס מילר (מקביל של מתיתיהו 'מתי' ספיבק) (בנג'מין פפק): גאון טכנולוגיה ומחשבים, מתחיל את שנתו הראשונה באקדמיית "החממה" בבית העורבים.
בהתחלה בן זוגה של אמה וכשהיא עוזבת נהיה בן זוגה של ג'קי.
כשג'קי עוזבת, הוא חוזר לאמה.
פרקר גראנט (מקביל של רון אשכנזי) (בי.
ג'יי מיטשל): ספורטיבי וחברו של דניאל, לומד שנה שנייה באקדמיית "החממה" בבית הנשרים.
אמה גלר (מקבילה של אלונה ברגר) (אביב בוכלר עונות 1–2; דנה מלאני עונות 3–4): חכמה ויצירתית, מתחילה את שנתה הראשונה באקדמיית "החממה" בבית העורבים.
בקה (עמית יגור; אורחת בעונות 1–2, עונות 3–4): תלמידה דעתנית ותחרותית בבית העורבים.
הייתה בת זוגו של ליאו ליומיים.
לואיס אוזמונד (מקביל של לואיס קליין) (פרקר סטיבנסון): מנהל החממה, אביהם של ברוק וג'ייסון.
מתפטר מתפקידו כמנהל החממה בעונה השלישית.
סוזאן מקגיל (מקבילה של אורנה) (ניצן לברטובסקי; אורחת בעונות 1–2, עונות 3–4): מורה בחממה.
אנזו (מקביל לאוזי) (רפאל סבריאן; עונות 3–4): פושע נמלט שהיה בן זוגה לשעבר של סופי, וחייב לפושעים כסף.
הלקוח (מיכאל אלוני, עונות 3–4): ה"לקוח" של ג'ודי וקייל, שמתכנן ביחד עם ג'ייסון את הפצת הגז הרעיל של המגנטיט.
בסוף הסדרה מתגלה כפיצול אישיות של ג'ייסון.
ג'ודי הייווארד (מקבילה לג'ודי גורן) (נדין אליס; עונות 1–2): אמו של דניאל, הייתה מנהלת המחקר של ריאן, מתכננת מזימה.
מקבילה של ג'ודי גורן מהסדרה המקורית.
ג'ייסון אוזמונד (מקביל לרובי קליין) (יפתח מזרחי): דיקן החממה, בנו של לואיס ואחיה הגדול של ברוק.
בעונה השלישית חובר ל"לקוח" והם מתכננים את הפצת הווירוס.
מרקוס (מקביל למרכוס) (מעיין בלום; עונות 1–2): שרת החממה, לוקח חלק במזימה של ג'ודי.
הציל את ריאן מפיצוץ החללית המתוכנן.
אריק (מקביל לאריק) (יובל ינאי; עונות 1–2, אורח בעונה 4): סוכן FBI מושחת שעובד עם ג'ודי.
לאורך הסדרה ניסה להרחיק את קרטר מהאמת על פיצוץ החללית.
קייל (יונתן מילר) (אורח בעונה 2): פושע מטעם הלקוח שתפקידו לעזור לג'ודי ולמרקוס בהשלמת המשימה.
אספן פיירצ'יילד (מקבילה לאיימי בלום) (רנה הארדסטי, אורחת בעונה 1, עונה 2): שקרנית ותחמנית, האקסית של ליאו שחוזרת לחממה אחרי שעזבה.
חזרה ללונדון לפני אירועי העונה השלישית.
ריאן וודס (מקבילה לנעמי רשף) (סלינה גיילס; אורחת בעונות 1–2, עונות 3–4): אמם של היילי ואלכס, אשתו של קרטר.
בפרק הראשון טסה לחלל והחללית מתפוצצת אבל בסוף העונה הראשונה מגלים שהיא ניצלה על ידי מרקוס, שירה נאור שיחקה את הגרסה הצעירה שלה.
קרטר וודס (מקביל לגורי רשף) (ישי גולן): אביהם של היילי ואלכס, בעלה של ריאן.
סוכן FBI שפרש מעבודתו בעקבות המשבר על ריאן, אך חוזר במהלך הסדרה.
מישל וולאס (מקבילה למיקי סיוון) (אפרת דור; אורחת בעונה 1, עונה 2. יערה בנבנישתי; אורחת בעונות 3–4): כתבת חדשות חטטנית.
אוון (דין גרבר; עונה 1): ידיד של היילי.
הצילומים התקיימו בישראל, באולפני ברודקאסט בחולון במשך שלושה חודשים, בין יולי-ספטמבר 2016. בנוסף התקיימו גם צילומי חוץ בארץ, בין היתר במושב אודים שבאזור השרון.
צילומי העונה השלישית והרביעית התקיימו בארץ בין אוקטובר-דצמבר 2018.
אקדמיית הגיבורים שלי היא מאנגה מסוגות הפעולה וההרפתקאות שנכתבה ואוירה על ידי .
המאנגה מתפרסמת במגזין "שונן ג'אמפ השבועי".
החל מיולי 2014 יצאו 40 כרכי "טנקובון" המקבצים את המאנגה.
העלילה מתרחשת בעולם שבו כוחות על (הנקראים "Quirks") הם שגרה.
העלילה סובבת את איזוקו מידוריה, ילד שנולד בלי Quirk אבל חולם להיות גיבור על.
הוא נבדק על ידי הגיבור הגדול בעולם, All Might.
לאחר שהאחרון זיהה את הפוטנציאל של מידוריה הוא נותן לו את ה-Quirk שלו ועוזר לו להירשם לתיכון יוקרתי לגיבורי על באימונים.
חברת ויז מדיה מחזיקה בזכויות ההפצה בשפה האנגלית ומפרסמת את המאנגה במגזין Weekly Shonen Jump (האמריקאי) החל מפברואר 2015.
המאנגה עובדה לסדרת אנימה באותו שם על ידי סטודיו האנימציה Bones.
הסיפור מתרחש בעולם בו ל-80% מבני האדם ישנה תכונה - כוח על-טבעי ייחודי המשתנה מאדם לאדם.
הקווירקים עוברים בירושה ומושפעים משילוב התכונות של ההורים, אך 20% מהאוכלוסייה נולדים ללא קווירק.
בעולם זה קיימים נבלים וגיבורים - הנבלים משתמשים בכוחות שלהם בצורה לא חוקית, ולעומתם הגיבורים מקבלים אישור לעבוד בשירות המשטרה ולהפעיל את כוחותיהם על מנת לעצור את אותם נבלים ולהגן על הסביבה מפניהם.
הגיבורים פועלים כגוף ממוסד - "חברת" גיבורים בניהול גיבור ראשי ובני-לוויה (סיידקיק).
נדרש רישיון מיוחד בכדי לפעול כגיבור.
לצד בתי הספר הרגילים, ישנם בתי ספר ייעודיים לגיבורים, שבהם בסוף הלימודים מקבלים תעודת גיבור, המאפשרת לחניכים להשתמש בכוחותיהם ולעבוד כגיבורים.
הסיפור עוקב אחרי אִיזוּקוּ מִידוֹרִיָה (דקו, שם שבהתחלה היה כינוי גנאי ובהמשך העונה הראשונה הפך לכינוי שאינו כינוי גנאי), נער שנולד ללא קווירק אך בכל זאת חולם להיות גיבור.
הוא פוגש במקרה את גיבור העל מס' 1 - אוֹל-מָיְיט, אותו הוא מעריץ מילדותו.
אוֹל-מָיְיט מתרשם ממנו ולוקח אותו תחת חסותו.
לאחר סדרת אימונים קשים אוֹל-מָיְיט מעביר אליו את כוחותיו, מידוריה נרשם לבית הספר היוקרתי לגיבורים .U.A, ומתחיל יחד עם חבריו ללימודים את המסע שבסופו הוא עתיד להפוך לגיבור הגדול ביותר.
הסדרה מתאפיינת במגוון דמויות רחב יחסית.
מעבר לגיבור הראשי, מידוריה, במהלך הסדרה כל דמות נמצאת במרכז העלילה במהלך סאגה מסוימת וזאת במטרה ליצור חיבה מסוימת כלפיה מעבר להזדמנות שניתנת לה.
פליטה - המשתמש פולט חומר או אנרגיה מגופו.
תלמידי 1A שהם בעלי קווירקים מסוג פליטת חומר: מינה אשידו, קטסוקי באקוגו, שוטו טודורוקי, מומו יאויאורוזו.
תלמידי A1 שהם בעלי קווירקים מסוג פליטת אנרגיה: יוגה אאויאמה, דנקי קאמינרי, קוג'י קודה, אוצ'אקו אוראראקה, איזוקו מידוריה.
שינוי צורה - המשתמש יכול לשנות את צורת או מבנה גופו באופן זמני (יכול להתבטא בשינוי תכונות הגוף שלו - כמו הקשייה).
תלמידי 1A בעלי קווירקים מסוג שינוי צורה: אייג'ירו קירישימה, ריקידו סאטו.
מוטציה - גופו של המשתמש בעל צורה לא שגרתית, לא ברור אם קווירק זה מתגלה כמו שני הסוגים האחרים או מולד, אך יותר סביר שהוא מולד.
תלמידי 1A בעלי קווירקים מסוג מוטציה: מאשירו אוג'ירו, טורו האגאקורה מזו שוג'י.
תערובת - הקווירק של המשתמש שייך לשני סוגי קווירקים או שלושתם, לרוב שילוב של מוטציה ופליטה.
תלמידי 1A בעלי קווירקים מסוג תערובת: מינורו מינטה, האנטה סרו, קיוקה ג'ירו, טניה אידה, טסויו אסוי, פומיקאגה טוקויאמי.
ב-3 באוגוסט 2018 יצא הסרט הראשון, שני גיבורים (מאנגלית: Futari no Hero).
ב-20 בדצמבר 2019 יצא הסרט השני, גיבורים עולים (מאנגלית: Heroes rising).
באוגוסט 2021 יצא הסרט השלישי, משימת גיבורי העולם (מאנגלית: World Heroes' Mission) שהגיע למקום שני בהקרנות בארצות הברית ביום הקרנת הבכורה שלו, ובסוף אותו שבוע הגיע למקום הרביעי בטבלת שוברי הקופות.
המאנגה הייתה מועמדת לפרס בתחרות המאנגה טאישו השמינית בשנת 2015.
הכרך הראשון של המאנגה הגיע למקום ה-7 בטבלת המאנגה השבועית של אוריקון עם 71,575 עותקים שנמכרו.
נכון לחודש מרץ 2017, היו בעולם למעלה מ-10 מיליון כרכים של מאנגה של אקדמיית הגיבורים שלי.
המאנגה זכתה בפרס "Sugoi Japan Award" בשנת 2017.
עקב הפופולריות הגדולה של הסדרה, השתמשו בדמויות של 'אקדמיית הגיבורים שלי' לקידום הסרט של אולפני מארוול: הנוקמים: מלחמת האינסוף.
כמו כן הם מופיעים במשחק המחשב Jump Force.
אקדמיית הגיבורים שלי (ביפנית: 僕のヒーローアカデミア) היא מאנגה מסוגת פעולה והרפתקאות שנכתבה ואוירה על ידי קוֹהֶי הוֹרִיקוֹשִי .
המאנגה עובדה לסדרת אנימה על ידי סטודיו האנימה Bones.
נכון ליולי 2024 יצאו 7 עונות של האנימה.
העונה הראשונה בת 13 פרקים, העונה השנייה ועד השישית בנות 25 פרקים.
המאנגה עובדה גם לשלושה סרטים - הראשון "Two Heroes" שיצא בשנת 2018. השני "Heroes Rising" שיצא ב-20 בדצמבר 2019 (ביפן).
השלישי "World Heroes' Mission" שיצא ביפן ב-6 באוגוסט 2021 ובישראל ב-9 בדצמבר 2021.
אִיזוּקוּ מִידוֹרִיָה/דקו – הדמות הראשית החל מעונה אחת עד הווה.
קווירק: "אחד בשביל כולם" (One For All).
נולד כילד ללא קווירק (דבר פחות שגרתי), אך בכל זאת חלם להיות גיבור מקצועי.
עוד מהיותו ילד העריץ את אול מייט הגיבור מספר 1. בזמן חטיבת הביניים קרתה לו פגישה מקרית עם אול מייט, בה איזוקו ניסה להילחם בנבל על אף היותו חסר-קווירק, גרמה לאול מייט להתרשם ממנו ולהחליט שהוא יהיה היורש של הקווירק שלו (שניתן להעברה מאדם לאדם): "אחד בשביל כולם".
לאחר שירש את הקווירק, הוא נרשם לבית הספר הידוע לגיבורים .U.A (בו גם אול מייט וגיבורים מפורסמים נוספים למדו), והחל את לימודיו כשאול מייט בעצמו הוא אחד ממוריו.
הניסיון שלו עם בריונים כמו קאטסוקי באקוגו הפכו אותו למאוד צנוע, ביישן ומכונס.
למרות זאת, יש לו חוש צדק חזק במיוחד, והוא יעשה ככל יכולתו להציל אנשים.
מידוריה גדל עם באקוגו לאורך חייו בגן, בתי הספר וגם התיכון ונוהג לכנות אותו "קאצ'אן" מאז ילדותם.
חבר טוב של טניה ושל אוצ'אקו.
בעונה שש סיפר לחבריו לכיתה שירש מאול מייט את "וואן פור אול" ובנוסף עזב את .U.A והצטרף אל אול מייט, אנדוור, הוקס ובאסט ג'יניסט.
התלמיד החזק ביותר בכיתה שלו.
קָאטסוּקִי בָּאקוּגוֹ/דיינמייט – קווירק: "פיצוץ" (Explosion).
מזיע מידיו חומר דומה לניטרוגליצרין שהוא יכול להבעיר ולפוצץ כאשר הוא מזיע, שימוש בקווירק שלו ללא החליפה שלו עלול לפצוע את ידיו, והוא גם נחלש במזג אוויר קר.
חבר ילדות של איזוקו, שלמד איתו באותו בית ספר לאורך כל השנים.
עם זאת, מאז גיל צעיר הוא התנהג בבריונות כלפי מידוריה, וכינה אותו בכינוי גנאי "דֶקוּ".
התלמיד המבוגר ביותר בכיתה, בעל אישיות אלימה, עצבנית, אגרסיבית ומתנשאת, אם זאת הוא אחראי הניקיון במעונות וחובב בישול ומבשל טוב, הוא וסאטו אחראים על האוכל במגורי התלמידים.
שואף להיות הגיבור הגדול ביותר, אפילו יותר מאול מייט (שגם כן העריץ בילדותו).
היה הראשון מכיתתו של מידוריה שגילה שמידוריה ירש את "וואן פור אול", ועוזר לאול מייט ולמידוריה לשמור על הסוד.
בעונה 6 מתנצל בפני מידוריה.
ומת בעונה השביעית (אך חוזר לחיים מאוחר יותר).
אוֹצָ'אקוֹ אוּרָארָאקָה/אוראביטי – קווירק: "אפס כבידה" (Zero Gravity).
כל דבר שהיא נוגעת בו מרחף באוויר ונהפך לחסר משקל.
אם היא משתמשת יותר מידי זמן בכוחה יהיו לה בחילות וסחרחורות.
נחשבת לחברה קרובה של אִיזוקו ואידה.
נחמדה, אכפתית, ובעלת גישה אופטימית.
באה ממשפחה ענייה אבל אוהבת.
ככל הנראה מאוהבת במידוריה והיחידה שקוראת למידוריה "דקו" מלבד באקוגו והגיבורים המקצועיים מתה בעונה השביעית בקרב מול טוגה הימיקו.
טֶנְיָה אִידָה/אינג'ניאום – קווירק: "מנוע" (Engine).
יש לו מנועים בעלי שישה חורים ברגליים המאפשרים לו לרוץ במהירות מאוד גבוהה, שימוש יתר במנועים שלו עלול לגרום לרגליו להתחמם יתר על המידה ולפגוע בהליכה שלו לטווח קצר יחסית.
על מנת לתדלק את המנועים שלו, טניה צריך לשתות מיץ תפוזים.
מאוד רציני לרוב, תלמיד חרוץ ושקדן המוציא ציונים גבוהים בכל המקצועות, הגון, אחראי וישיר.
בן למשפחת גיבורים מפורסמת ועשירה ומעריץ את אחיו הגדול, הגיבור המקצועי טנסיי אידה, ושואף להיות כמוהו כשיסיים את לימודיו.
אידה נהיה גם לנשיא הכיתה, לאחר שאיזוקו סירב.
חבר טוב של מידוריה ואוצ'אקו.
שׁוֹטוֹ טוֹדוֹרוֹקִי/שוטו – קווירק: "חצי-קר חצי-חם" (Half-Cold Half-Hot).
הצד הימני בגופו בעל כוחות קרח, והצד השמאלי (בו הוא נמנע מלהשתמש בעבר) בעל כוחות אש.
שימוש יתר בכל אחד מהצדדים יגרום לו לכוויות קשות התלויות בצד (ימין-כוויות קור, שמאל-כוויות חום) בנו של הגיבור מס' 2 והגיבור שפתר הכי הרבה מקרים, אנדאבור.
התקבל ל-.U.A דרך המלצה ולא דרך מבחן הכניסה כמו רוב כיתתו.
טודורוקי לא נהג להשתמש בכוחו השמאלי והחם בעקבות אביו עד לקרב שלו עם איזוקו מידוריה שהתנהל בפסטיבל הספורט בעונה השנייה.
שם גם תואר לנו על עברו הקשה והכבד של שוטו כבן הצעיר בין 4 אחים.
קוהי הוריקושי אמר שדמותו מבוססת על הנסיך צוקו מ"אוואטר-כשף האוויר האחרון".
טסוּיוּ אׇסוּי/פרופי – קווירק: "צפרדע" (Frog).
יש לה כוחות של צפרדע, כגון תנועה מהירה במים, היכולת לקפוץ למרחק ולגובה רבים, פליטת חומצה לקטית מהקיבה שלה ולשון ארוכה (עד כ-20 מטרים), עם זאת, היא רגישה מאוד למזג האוויר ועלולה להתעלף במזג אוויר חם או קר מדי.
מאוד נינוחה ורגועה, אבל גם מהירת-תפיסה.
אומרת כל מה שחושבת מבלי להסס.
מִינוֹרוּ מִינֵטָה/גרייפ ג'ויס (מיץ ענבים) – קווירק: "תלישה" (Pop Off).
צומחים לו כדורים סגולים ודביקים מהראש, שהוא יכול לתלוש ולזרוק על אויביו בזמן תקיפה, אך אם יבזבז יותר מדי כדורים יתחיל לדמם מראשו ולבכות דם.
מידת הדביקות של הכדורים תלויה מאוד ברגשותיו ובבריאותו, הגופנית או הנפשית (ככל שהוא בריא יותר ומרגיש טוב יותר, הכדורים דביקים יותר ומחזיקים יותר זמן ולהפך).
מינטה הוא הילד השני הרגיש ביותר בכיתה אחרי מידוריה ובנוסף הוא נוטה לפגיעה עצמית, ובמצבים של עומס, לחץ, עצבנות, פחד או התרגשות משתמש בקווירק שלו בצורה נמרצת וכוחנית עד לכדי דימום מאסיבי ובכך פוגע בעצמו במכוון.
הוא אחד התלמידים החכמים ביותר בכיתה ולמרות גודלו הקטן הוא אתלטי למדי ומסוגל לסחוב משקל די גבוה (סחב את סרו לאחר שאיבד את ההכרה במבחן של מידנייט).
מאוד נמוך בגובה (גובהו 108 סנטימטרים לפי הויקי) וסוטה מינית עד מאוד, תכונה שעושה אותו לא מקובל בקרב הבנות וחלק גדול מהבנים, חברו הטוב ביותר הוא קאמינרי והצליח להתחבר גם עם סרו, שוג'י ודקו.
במהלך העונה החמישית מינה שוטפת את מוחו ועוצרת את התנהגותו הסוטה, לא ברור אם באופן סופי או זמני, אבל מאז שעשתה את זה הוא מתחבר יותר בקלות עם הבנות ונהפך למקובל יותר (אך עדיין דחוי ביחס לבנים אחרים).
קוהי הוריקושי אמר שמינטה מבוסס עליו ולכן הוא אחת הדמויות האהובות עליו מינטה בעונה השביעית לאחר קרב נשאר אם עין אחת.
אֵייגִ'ירוֹ קִירִישִימָה/ רד ריוט – קווירק: "התקשחות" (Hardening).
יכול להפוך את עורו לקשה כאבן, יכולת אשר מחזקת את ההגנה שלו.
שימוש יתר מחליש את מידת ההתקשחות שלו לפעם הבאה.
חברותי מאוד וכן בעל אובססיה לגבריות (נוהג להצהיר בקול רם מקרה אצילי או גברי שהוא נתקל באחד כזה).
מתרגש לרוב עד סף דמעות כשהוא רואה התנהגות גיבורית.
אחד מהאנשים היחידים שהצליח ליצור קשר חברות עם קאטסוקי, מה שאפילו מצוין על ידי איזוקו בעונה 3. קירישימה מתואר כאצילי וגברי אך בעונה הרביעית מוסבר לנו כי לא מעולם זה היה כך, ובשל אהבתו בחטיבת הביניים לגיבור המקצועי "קרימסון ריוט" שינה את התנהגותו (ואת צבע שיערו) בעונה השביעית התאהב באשידו.
מוֹמוֹ יָאוֹיוֹרוֹזוּ/קריאייטי – קווירק: "יצירה" (Creation).
יכולה ליצור כל דבר דומם מהליפידים בגוף שלה, כל עוד היא יודעת ממה הוא מורכב כימית, מה שעושה אותה מאוד חכמה, אך היא מסוגלת ליצור רק חפצים דוממים, ולא בעלי חיים או צמחים, כמו כן היא תהיה חייבת לאכול הרבה על מנת שהקווירק שלה יפעל כמו שצריך.
ילדה עשירה ומקובלת וסגנית-הנשיא של הכיתה, מעמדה הגבוה לא מעיד על אישיותה היא למעשה חברותית למדי ונמצאת בקשר מצוין עם כל בנות הכיתה ורוב הבנים.
התקבלה ל-.U.A דרך המלצה ולא דרך מבחן הכניסה כמו טודורוקי.
פוּמִיקָאגֵה טוֹקוֹיאָמִי/טסוקויומי – קווירק: "צל אפל" (Dark Shadow).
יכול לזמן אליו יצור צל דמוי עורב אשר חי בתוכו, ולשלוט בו.
ככל שהסביבה חשוכה יותר, היצור חזק יותר, אך טוקויאמי מתקשה יותר לשלוט בו (ולהפך) לעיתים טוקויאמי מאבד שליטה על צל אפל כמעט לגמרי מהתוצאות עלולות להיות הרסניות.
לו עצמו יש ראש של עורב, אבל הוא לא קשור לקווירק שלו.
היצור נקרא בשם הקווירק ופעיל הרבה יותר בלילה.
למרות ביישנותו, הוא תומך בחבריו ומעודד אותם כאשר הם נלחמים ביחד.
אישיותו של צל אפל מנוגדת לשל טוקויאמי, בעוג שטוקוימי מופנם, שקט ושומר בבטן את מה שמעיק עליו, צל אפל הוא מוחצן, קולני ולא שומר את המחשבות והקשיים שלו ושל טוקויאמי בפנים, אבל לעולם לא ייפגע בטוקויאמי וכל מה שהוא אומר או עושה זה במטרה לסייע לו.
טוקויאמי אוהב לאכול תפוחים ומנגן בגיטרה.
דֵנְקי קָאמִינָארִי/צ'ארג'בולט– קווירק: "חשמול" (Electrification).
מייצר בגופו חשמל, שהוא יכול לשחרר ולירות עד לרמה מסוימת.
חברותי ואנרגטי עד מאוד, אבל גם פלרטטן ולא חכם במיוחד, נחשב למקורב למינטה וסרו וחבר גם של ג'ירו.
אם דנקי יורה חשמל עם הספק גבוה מדי (למקרים, יותר מ-1,300,000 וולט), הוא מקבל קצר במוח שהופך אותו למטומטם גמור למשך שעה אחת.
קְיוֹקָה גִ'ירׂו/אירפון ג'ק – קווירק: "שקע אוזניות" (Earphone Jack).
תנוכי האוזניים שלה הם בצורת שקע אוזניות, והיא יכולה לחבר אותן לכל דבר אפשרי ולהקשיב.
והיא יכולה לשדר את פעימת הלב שלה בעוצמה גבוהה וליצור רטט גבוה מסביבה.
מאוד צינית, מעשית, ולא נלהבת.
לג'ירו יש קול מיוחד שגורם לה לשיר טוב יותר מכול הכיתה שלה (משודר בעונה הרביעית).
חברה טובה של קודה וקאמינרי.
מֶזׂו שוֹגִ'י/טנטיקול – קווירק: "זרועות שכפול" (Dupli-Arms).
שקט, בוגר ומינימליסט (ניתן לראות בתחרות החדרים, כשהיו לו בחדר רק מזרן ושולחן כתיבה.) התלמיד הצעיר ביותר בכיתה.
מגן על חבריו ויעשה הכול כדי לעזור להם.
הוא גבוה במיוחד ותמיד לבוש במסכה כחולה על פיו ואפו.
החבר הכי טוב של טוקויאמי והצליח להתחבר גם עם מינטה.
הׇאנְטָה סרו/סלופן – קווירק: "נייר דבק" (Tape).
יכול לירות נייר דבק מהמרפקים שלו.
הוא יכול להשתמש בנייר הדבק הזה כדי לרסן וללכוד את אויביו, אבל גם בשביל להתנדנד, הוא מסוגל להוציא מגופו נייר דבר רגיל, נייר דבק דו צדדי או מספר רב של רצועות באותו הזמן.
כול אחד מין הסגנונות האלו יקשה אליו לאחר זמן ממושך של שימוש בכוח, וחוץ מזה עורו יתייבש.
טורו האגאקורה/אניביסיבל גירל -קווירק: "בלתי נראות" (Invisibility)- היא לגמרי בלתי נראית, אבל רק הגוף שלה, ככה שהקווירק שלה יעיל רק אם היא עירומה לגמרי.
יכולה גם לשלוט בקרני אור באופן מסוים.
ישנה תאוריה שאומרת שהיא בוגדת ביו איי.
מִינָה אָשִידׂו/פינקי – קווירק: "חומצה" (Acid).
מפרישה חומצה חזקה ולבנה מעורה, בה היא משתמשת כדי להמיס קירות וחפצים אחרים, שימוש יתר עלול לגרום לכך שהיא תמיס את בגדיה או תפצע את עצמה.
עליזה, אנרגטית מאוד, אוהבת לרקוד, נינוחה וחברותית.
יש לה עור ורוד, קרניים, והעיניים שלה הן בעצם 2 אישונים גדולים בעלי קשתית במרכזם, תכונות אשר נותנות לה מראה של חייזרית.
מכנה את עצמה "מלכת החיזריים".
חברתה הטובה ביותר של הגאקורה.
נוהגת להציק לאאויאמה ולהמיס לו את הבגדים מתה בעונה השביעית לאחר שהוציאה יותר מדי חומצה מגופה.
יוּגָה אָאׂויָאמָה/לא יכול להפסיק לנצנץ – קווירק: "לייזר טבור" (Navel Laser).
יכול לירות לייזר מנצנץ מהטבור שלו, בו הוא משתמש כדי לעוף וגם לתקיפה, שימוש בלייזר ליותר מדי זמן או בעוצמה גבוהה מדי עלול לגרום לו לכאבי בטן עזים.
גאה ואוהב תשומת לב מרבית.
נולד בצרפת ובנוסף ליפנית מדבר צרפתית ונוהג לדבר ביפנית וצרפתית לסירוגין.
כשאאויאמה נמצא ברקע הוא לרוב שובר את הקיר הרביעי, בכך שהוא מסתכל ישירות לצופה.
לאחרונה (העונה הרביעית) הצליח גם להתיידד עם איזוקו מידוריה ולהיות איתו בקשר חברי.
בעונה החמישית נחשף שהוא נולד ללא קווירק (בדומה למידוריה) וקיבל את הקווירק שלו מאול פור וואן (מוקדם יותר בסדרה מסביר למידוריה שהוא לא שולט בקווירק שלו כמו שצריך, אבל הסיבה לא הוגדרה), ובתמורה עליו למסור מידע רגיש מיו איי, אבל בני כיתתו דרשו שיישאר איתם כסוכן כפול.
מָאשִירו אׂוגִ'ירׂו/טייל-מן – קווירק: "זנב" (Tail).
יש לו זנב גמיש, עבה, וחזק.
הוא משתמש בו בשביל לשבור עצמים מסביבו ולזוז מהר יותר, נוסף על כך הוא מומחה באמנויות לחימה שונות, והזנב שלו משמש לו כ "זרוע חמישית".
למרות זנבו השימושי, הוא מתקשה לעשות פעולות בסיסיות (כמו ישיבה או שכיבה).
עובד קשה ולא מוכן לקבל תוצאות שהוא לא חושב שמגיעות לו.
רִיקִידו סָאטׂו/שוגר-מן – קווירק: "עליית סוכר" (Sugar Rush).
עבור כל 10 גרם של סוכר שהוא אוכל, הכוח שלו מוכפל פי חמישה למשך שלוש דקות, אך לאחר מכן יהיה חלש ותשוש במיוחד, וגם תפקודו המוחי יפגע, מה שיהפוך אותו למעט טיפש יותר מבעבר.
נחשב לתלמיד החלש ביותר בכיתה.
הוא אוהב ממתקים ואפייה, יכולת שעוזרת לו.
הוא אופה מאוד טוב, אבל הוא עניו לגבי יכולותיו.
הוא ובאקוגו אחראים על המטבח כיוון ששניהם עוסקים בבישול ואפייה.
הוא ומומו נפגשים לשתות תה מדי יום והם גם מתאמנים יחד (כיוון ששניהם צריכים לאכול כדי שהקווירק שלהם יעבוד).
החבר הכי טוב של קודה.
קׂוגִ'י קׂודָה/אנימה – קווירק: "קול חיות" (Anivoice).
יכול לדבר לחיות בסביבתו, להבין אותן, ולשלוט בהן, אבל שימוש יתר עלול לפגוע בשמיעה שלו, ובפעם הבאה בה יפעיל את הקווירק שלו, הרדיוס שבו החיות צריכות להיות כדי שהוא יוכל לתקשר איתן יהיה קטן יותר.
יש לו ראש דמוי אבן, אבל אין לזה קשר לקווירק שלו (בדומה לראש העורב של טוקויאמי).
ביישן מאוד ושקט, ומעדיף לתקשר עם אחרים דרך שפת הסימנים.
טבעוני עקב קרבתו לבעלי חיים.
הוא אוהב חיות, ודברים חמודים.
למרות זאת, הוא מפחד מחרקים אבל הוא יכול להתגבר על הפחד הזה אם מישהו מחבריו צריך עזרה.
מגדל ארנבת בחדר השינה שלו בבית הספר.
החבר הכי טוב של סאטו וחבר טוב גם של ג'ירו.
הִיטוֹשִׁי שִׁינְזוֹ – קווירק: "שטיפת מוח" (Brainwashing), מסוגל לשלוט על גופו של האדם ברגע שאותו אדם עונה לשאלה שלו.
לומד במסלול הכללי בבית הספר .U.A, מתוך תקווה לעבור למסלול הגיבורים.
בפסטיבל הספורט של .U.A הצליח להעפיל לשלב השלישי, שם הפסיד לאיזוקו.
(במנגה אושר שיעבור למסלול הגיבורים משנתו השנייה).
טאמאקי אמאג'יקי/סאן איטר (אוכל שמש) - קווירק: "מנשר" (Manifest).
יכול לגדל פרטים שונים כרצונות על גפיו (כגון איברי בעלי חיים או חלקי צמחים).
כדי להפעיל את הקווירק שלו עליו לאכול את מה שירצה שיופיע על גופו.
אחד משלושת הגדולים של תיכון UA.